《自竹溪返硖石舟中》
清代·沈秉成

鸡虫得失不须问，我与沙鸥意共闲。此去邮程无百里，近来诗思在双山。

峭帆几幅水云外，老屋数椽烟树间。欲借樵风一相送，有人觞咏迟余还。

作者简介：（1823—1895）浙江归安人，字仲复。咸丰六年进士。官至安徽巡抚，署两江总督。抚广西时，教民蚕桑。抚皖时，修水利，设经古书院。喜金石字画，收藏皆精品。